PMIndiaData/PMIndiaSum huggingface dataset:
பீகாரில் வெள்ளத்தால் பாதிக்கப்பட்ட பகுதிகளை வான்வழியே ஆய்வு செய்தார் பிரதமர். ரூ 500 கோடி மதிப்புள்ள நிவாரணத்திற்கு உடனடியாக அறிவித்தார்.

பிரதமர் திரு. நரேந்திர மோடி பீகாரில் வெள்ளத்தால் பாதிக்கப்பட்ட பகுதிகளை வான் வழியே இன்று ஆய்வு செய்தார். வெள்ள நிவாரணப்பணிகளுக்காக ரூ 500 கோடி மதிப்புள்ள நடவடிக்கைகளுக்கு உத்தரவிட்டார். அங்கு நிலைமையை அவர் நேரில் கண்டார். வெள்ளத்தால் பாதிக்கப்பட்ட மக்களின் புனர்வாழ்வுக்கான நடவடிக்கைகள் மற்றும் இழப்பீட்டு நடவடிக்கைகள் குறித்து பீகார் முதல் அமைச்சர் திரு. நிதிஷ் குமார், துணை முதல் அமைச்சர் திரு. சுசில் மோடி ஆகியோருடன் விவாதித்து விரிவாக அறிந்து கொண்டார். மாநிலத்திற்கு இயன்ற வரையிலான அனைத்து உதவிகளையும் வழங்குவதாக பிரதமர் அறிவித்தார். அங்கு நிவாரண நடவடிக்கைகளுக்காக ரூ 500 கோடி மதிப்பிலான பணிகளுக்கு ஒப்புதல் வழங்குவதாகவும் அறிவித்தார். மத்திய அரசின் குழுவினர் விரைவில் மாநிலத்திற்கு வருகை புரிந்து அங்கு வெள்ளத்தால் ஏற்பட்டுள்ள சேதம் குறித்து ஆய்வு செய்யும் என்றும் பிரதமர் உறுதியளித்தார். காப்பீட்டு நிறுவனங்கள் தங்கள் பார்வையாளர்களை உடனடியாக வெள்ளம் பாதிக்கப்பட்ட பகுதிகளுக்கு அனுப்பி வைத்து விவசாயிகளின் பயிர் சேதம் குறித்த இழப்பீட்டு கோரிக்கைகளுக்கு உடனடியாக தீர்வு காணும் படியும் பிரதமர் உத்தரவிட்டார். தரைவழிப் போக்குவரத்து அமைச்சகத்திற்கும், வெள்ளத்தால் பாதிக்கப்பட்ட சாலைகளை செப்பனிட உத்தரவிட்டார். இதே போல் மாநிலத்தில் மின் துண்டிப்பு ஏற்பட்ட இடங்களில் உடனடியாக மின் இணைப்பை சரிசெய்யவும் மத்திய அரசு அனைத்து நடவடிக்கைகளை மேற்கொள்ளும் என்றும் பிரதமர் குறிப்பிட்டார். வெள்ளத்தில் சிக்கி உயிரிழந்தவர்கள் குடும்பத்திற்கு தலா ரூ 2 லட்சமும், படுகாயம் அடைந்தவர்களுக்கு தலா ரூ 50000மும் வழங்க உத்தரவிட்டார். பிரதமர் திரு. நரேந்திர மோடியுடன் நேபாள பிரதமர் திரு. ஷேர் பகதூர் தியூபாவும் இணைந்து சப்தகோசி மேல் அணை திட்டம் மற்றும் சன்கோசி நீர்த்தேக்க அணை மற்றும் நீர் திருப்பிவிடும் திட்டத்திற்கான திட்ட முன்வடிவுகளை விரிவாக பெறுவது என ஒப்புக் கொண்டார்கள். தண்ணீர் தேங்கும் இடங்களிலும் வெள்ளக்கட்டுப்பாடு குறித்தும் கூடுதல் ஒருங்கிணைப்பிற்கு இருவரும் ஏற்றுக் கொண்டார்கள். இதன் மூலம் இப்பகுதி முழுவதிலும் வெள்ளக் கட்டுப்பாட்டிற்கு பெரிதும் ஊக்கமாக அமையும்.
உத்தரகாண்ட் மாநிலத்தில் பேருந்து விபத்தில் உயிரிழந்தவர்களுக்கு பிரதமர் இரங்கல்

உத்தராகண்ட் மாநிலத்தில் பேருந்து விபத்துக்குள்ளானதில் பலியானவர்களுக்கு பிரதமர் திரு.நரேந்திர மோடி இரங்கல் தெரிவித்துள்ளார். விபத்தில் உயிரிழந்தவர்களின் குடும்பத்துக்கு தலா 2 லட்சம் ரூபாயும், காயமடைந்தவர்களுக்கு தலா 50,000 ரூபாயும் பிரதமரின் தேசிய நிவாரண நிதியிலிருந்து வழங்கப்படும் என்றும் பிரதமர் அறிவித்துள்ளார். பிரதமர் அலுவலகம் வெளியிட்டுள்ள ட்விட்டரில் தெரிவித்திருப்பதாவது, “உத்தராகண்ட் மாநிலத்தில் ஏற்பட்ட பேருந்து விபத்து மிகவும் வேதனையளிக்கிறது. விபத்தில் தங்கள் அன்புக்குரியவர்களை இழந்தவர்களுக்கு எனது ஆழ்ந்த இரங்கலை தெரிவித்து கொள்கிறேன். விபத்து நடந்த இடத்தில் மாநில அரசின் மேற்பார்வையில் உள்ளாட்சி நிர்வாகம் அனைத்து உதவிகளையும் செய்து வருகிறது”. “உத்தராகண்டில் விபத்தில் உயிரிழந்தவர்களின் உறவினர்களுக்கு பிரதமரின் தேசிய நிவாரண நிதியிலிருந்து தலா ரூ.2 லட்சம் ரூபாயை நிவாரணமாக அறிவித்துள்ளார். காயமடைந்தவர்களுக்கு தலா ரூ.50,000 அளிக்கப்படும்”.
2017-18ஆம் ஆண்டு மற்றும் 2018-19ஆம் ஆண்டுகளுக்குத் தேவையான வாக்குப் பதிவு இயந்திரங்களையும் அவற்றைக் கட்டுப்படுத்தும் இயந்திரங்களையும் இந்திய தேர்தல் ஆணையம் வாங்குவதற்கு மத்திய அமைச்சரவை ஒப்புதல் அளித்தது

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் குழு 2017-18ம் ஆண்டில் நடைபெறும் தேர்தலில் 4,10,000 மின்னணு வாக்குப் பதிவு இயந்திரங்களையும் 3,14,000 கட்டுப்பாட்டு இயந்திரங்களையும் 2018-19ம் ஆண்டு 4,35,306 வாக்குப் பதிவு இயந்திரங்களையும் 71,716 கட்டுப்பாட்டு இயந்திரங்களையும் தேர்தல் ஆணையம் வாங்குவதற்கு ஒப்புதல் அளித்தது. வாக்குப் பதிவு இயந்திரம் தலா ரூ. இதன்படி மொத்த செலவு ரூ. 1,009.6 கோடியாகும். இந்த 7,700, கட்டுப்பாட்டு இயந்திரம் தலா ரூ.9,300 என்ற உத்தேச விலைக்கு வாங்கப்படும். இயந்திரங்கள் பெங்களூரில் உள்ள பாரத் எலெக்ட்ரானிக் லிட் (BEL), ஐதராபாதில் உள்ள இந்திய மின்னணுக் கழகம் லிட் (ECIL) ஆகியவற்றிடமிருந்து வாங்கத் திட்டமிடப்பட்டுள்ளது. அத்துடன், பி.இ.எல்., இ.சி.ஐ.எல். ஆகிய நிறுவனங்களிடமிருந்து கொள்முதல் செய்யப்படும் இயந்திரங்களின் எண்ணிக்கை அளவை அவற்றின் உற்பத்தித் திறனுக்கு ஏற்பவும், கடந்த முறை வழங்கிய விதத்தின் அடிப்படையிலும் மாற்றிக் கொள்ள தேர்தல் ஆணையத்துக்கு மத்திய அமைச்சரவை ஒப்புதல் அளித்தது. இது 2000-2005ஆம் ஆண்டில் கொள்முதல் செய்யப்பட்ட பழைய இயந்திரங்களின் பயன்பாட்டைப் படிப்படியாகக் குறைத்துக் கொள்ள உதவும். 2019ம் ஆண்டு நடைபெற இருக்கும் மக்களவை, மாநில சட்டப் பேரவைத் தேர்தல்களை நடத்துவதற்காகத் தேர்தல் ஆணையத்தின் தேவையைப் பூர்த்தி செய்ய இது உதவும். தேவையின் அளவை மாற்றிக் கொள்ள தேர்தல் ஆணையத்துக்கு அதிகாரம் அளிப்பதன் மூலம், கொள்முதல் நடைமுறையில் நல்ல மேலாண்மையையும் உரிய நேரத்தில் இயந்திரங்களை வழங்கவும் உறுதி செய்யும்.
சென்னை மெட்ரோ ரயில் திட்டத்தின் முதல் கட்டத்தின் கீழ் வழித்தடம்-1ஐ நீட்டிக்கும் திட்ட முன்வடிவிற்கு மத்திய அமைச்சரவை ஒப்புதல்.

சென்னை மெட்ரோ ரயில் திட்டத்தின் முதல் கட்டத்தின் கீழ் அமல்படுத்தப்பட்டிருக்கும் வழித்தடம்-1ஐ நீட்டிக்கும் திட்ட முன்வடிவிற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்த வழித்தடம் வண்ணாரப்பேட்டையில் இருந்து விம்கோ நகர் வரை அமைக்கப்படும். இந்த வழித்தடம் சுமார் 9.051 கிமீ தூரத்திற்கு அமைக்கப்படும். இதன் மொத்த செலவு ரூ.3770 கோடியாகும். இந்திய அரசும் தமிழ்நாடு அரசும் இணைந்து ஏற்கனவே அமைத்துள்ள சிறப்பு நிறுவனமான சென்னை மெட்ரோ ரயில் லிமிடெட் மூலம் இத்திட்டமும் செயல்படுத்தப்படும். இந்த நிறுவனத்தின் பங்கில் 50 சதவீதம் மத்திய அரசுக்கும் 50 சதவீதம் மாநில அரசுக்கும் சொந்தமாகும். இந்த வழித்தடத்தை 2018-குள் அமைத்து முடிக்க திட்டமிடப்பட்டுள்ளது. இந்த வழித்தடம் அமைப்பதன் மூலம் மக்கள் குறிப்பாக தொழிற்சாலைகளில் வேலை புரியும் மக்கள் நகரத்தின் மத்திய பகுதிக்கு எளிதில் வந்து செல்ல முடியும். மொத்த திட்டச் செலவில் மத்திய அரசு ரூ.714 கோடியும் தமிழக அரசு ரூ. 916 கோடியும் ஏற்றுக்கொள்ளும். நிலத்தின் செலவும், மறுவாழ்வு மற்றும் மீள் குடியேற்றத்திற்கான செலவுமான ரூ.203 கோடி தமிழக அரசின் செலவுடன் அடங்கியது. மீதமுள்ள ரூ. 2141 கோடி உள்நாட்டு/ இருதரப்பு / பலதரப்பு நிதி நிறுவனங்கள் மூலம் கடனாக பெறப்படும். இந்த வழித்தடத்தில் மெட்ரோ ரயில் சேவை தொடங்கும் முதல் வருடத்தில் நாள் ஒன்றிற்கு சுமார் 1.6 லட்சம் பயணிகள் இந்த சேவையை பயன்படுத்துவார்கள் என்று மதிப்பிடப்பட்டுள்ளது.
இந்திய விமானப் படை மார்ஷல் அர்ஜன் சிங்கை மருத்துவமனைக்கு பிரதமர் நேரில் சென்று பார்த்தார்; விரைவாக குணம் பெற வாழ்த்தினார்.

பிரதமர் திரு.நரேந்திர மோடி அவர்கள், ஆர்.&ஆர். மருத்துவமனையில் மோசமான உடல்நிலை காரணமாக அனுமதிக்கப்பட்டுள்ள இந்திய விமானப் படையின் மார்ஷல் அர்ஜன் சிங்கை நேரில் சென்று பார்த்தார். அவரது குடும்ப உறுப்பினர்களை சந்தித்த பிரதமர், அவர் விரைவில் குணமடைய வாழ்த்தினார். “மோசமான உடல்நிலை காரணமாக தில்லியில் உள்ள இராணுவ ஆராய்ச்சி மற்றும் பரிந்துரை மருத்துவமனையில் அனுமதிக்கப்பட்டுள்ள இந்திய விமானப் படை மார்ஷல் அர்ஜன் சிங்கை நேரில் சென்று பார்த்தேன். அவரது குடும்ப உறுப்பினர்களை சந்தித்தேன். இந்திய விமானப் படை மார்ஷல் அர்ஜன் சிங் விரைவில் குணம் பெற நாங்கள் அனைவரும் பிரார்த்திக்கிறோம். மருத்துவர்கள் அவர்களது பணியை சிறப்பாக செய்து வருகின்றனர்”, என பிரதமர் டுவிட்டரில் பதிவிட்டுள்ளார்
தூய்மை இயக்கப் பணியாளர்களிடையே சாம்பரானில் நாளை பிரதமர் உரையாற்றுகிறார்

பீகாரில் சாம்பரான் சத்தியாகிரகத்தின் நூற்றாண்டு விழாவின் நிறைவு நிகழ்ச்சியில் பிரதமர் திரு. நரேந்திர மோடி நாளை பங்கேற்கிறார். மோதிஹரி என்ற இடத்தில் நடைபெறும் இந்த நிகழ்ச்சியில் 20,000 தூய்மைத் தூதர்கள் எனப்படும் தூய்மை இயக்கப் பணியாளர்களுக்கிடையே அவர் உரையாற்றுகிறார். கிராம நிலையில் சமுதாய தூய்மை அணுகுமுறையை அமல்படுத்துவதில் இந்தப் பணியாளர்கள் காலாட்படையாகச் செயல்பட்டு ஊக்கப்படுத்துகிறார்கள். திறந்தவெளி மலம்கழிப்பு இல்லாத நாடாக இந்தியா உருவெடுப்பதில் முன்னேற்றத்தின் உந்துவிசையாக இந்தப் பணியாளர்கள் செயலாற்றுகிறார்கள். நூறாண்டுகளுக்கு முன்னர் 1917 ஏப்ரல் 10 –ம் தேதி அன்று இன்டிகோ பயிர் செய்ய பிரிட்டிஷ் ஆட்சியாளர்களால் கட்டாயப்படுத்தப்பட்ட விவசாயிகளின் உரிமைகளுக்காகப் போராட மகாத்மா காந்தி சாம்பிரான் சத்தியாகிரகத்தைத் தொடங்கினார். இந்தச் சாம்பிரான் சத்தியாகிரகத்தின் நூற்றாண்டு விழா நிறைவினை 2018 –ம் ஆண்டு ஏப்ரல் 10 –ம் தேதி குறிக்கிறது. இந்த நிறைவு நிகழ்ச்சி தூய்மை இயக்கத்தின் சத்தியாகிரகமாகக் கொண்டாடப்படுகிறது. இந்த நிகழ்ச்சியின்போது, பிரதமர் பல்வேறு மேம்பாட்டுத் திட்டங்களைத் தொடங்கி வைக்கிறார்.
ஷாஹீத் தினத்தன்று கொல்கத்தாவில் உள்ள விக்டோரியா நினைவு மண்டபத்தில் பிப்லோபி பாரத் காட்சிக் கூடத்தை பிரதமர் திறந்து வைத்தார்

ஷாஹீத் தினமான இன்று கொல்கத்தாவில் உள்ள விக்டோரியா நினைவு மண்டபத்தில் பிப்லோபி பாரத் காட்சிக் கூடத்தை பிரதமர் திரு நரேந்திர மோடி காணொலி மூலம் திறந்து வைத்தார். மேற்கு வங்க ஆளுநர் திரு ஜக்தீப் தன்கர் மற்றும் மத்திய அமைச்சர் திரு ஜி கிஷன் ரெட்டி ஆகியோர் நிகழ்ச்சியில் கலந்து கொண்டனர். பிர்பம் வன்முறை சம்பவத்தால் பாதிக்கப்பட்டவர்களுக்கு தமது இரங்கல்களைத் தெரிவித்து உரையைத் தொடங்கிய பிரதமர், இத்தகைய படுபாதக குற்றத்தை செய்தவர்களுக்கு உரிய தண்டனையை மாநில அரசு உறுதி செய்யும் என்று நம்பிக்கை தெரிவித்தார். மத்திய அரசிடம் இருந்து அனைத்து ஒத்துழைப்பும் வழங்கப்படும் என்றும் அவர் உறுதியளித்தார். இத்தகைய குற்றச் செயல்களைத் தூண்டியவர்கள் மற்றும் ஊக்குவிப்பவர்களை எக்காலத்திலும் மன்னிக்கக் கூடாது என்று மேற்கு வங்க மக்களை அவர் கேட்டுக்கொண்டார். ஷாஹீத் தினத்தன்று தியாகிகளை நினைவு கூர்ந்த பிரதமர், பகத்சிங், ராஜகுரு மற்றும் சுக்தேவ் ஆகியோரின் தியாகங்கள் நம் அனைவரையும் ஊக்குவித்து நாட்டுக்காக ஓய்வின்றி உழைக்க செய்கின்றன என்றார். "நமது பண்டைய பெருமை நமது நிகழ்காலத்தை வழிகாட்டி அழைத்துச் சென்று சிறப்பான எதிர்காலத்தை கட்டமைக்க நம்மை ஊக்குவிக்கிறது. எனவே, தனது கடந்தகாலத்தை உந்துசக்தியின் ஆதாரமாக நாடு பார்க்கிறது," என்று பிரதமர் மேலும் கூறினார். கடந்த காலங்களில் வெளிநாடுகளுக்கு கடத்தப்பட்ட சிலைகளைப் புதிய இந்தியா மீட்டு வருகிறது என்று கூறிய பிரதமர், மேற்கு வங்கத்தின் பாரம்பரியத்தைப் பாதுகாக்கவும் மேம்படுத்தவும் அரசு கொண்டுள்ள உறுதியின் ஆதாரமாக பிப்லோபி பாரத் காட்சிக் கூடம் விளங்குவதாகக் கூறினார். பாரம்பரியச் சுற்றுலாவை ஊக்குவிக்கும் நாடு தழுவிய பிரச்சாரம் நடைபெற்று வருவதாகவும் பாரதம், பக்தி, ஒற்றுமை, ஒழுக்கம் உள்ளிட்டவை நமது முன்னுரிமைகளாக இன்றும் இருக்கவேண்டும் என்றும் அவர் கூறினார். "தன்னம்பிக்கை, தற்சார்பு, பண்டைய அடையாளம் மற்றும் எதிர்கால மேன்மை ஆகியவை புதிய இந்தியாவின் லட்சியங்களாக உள்ளன. கடமை உணர்வு மிகவும் முக்கியத்துவம் வாய்ந்தது," என்று பிரதமர் கூறினார். மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1808874
புத்தாண்டை முன்னிட்டு உலகத்தில் உள்ள அனைத்து குஜராத்திகளுக்கும் பிரதமர் வாழ்த்து

புத்தாண்டை முன்னிட்டு உலகெங்கும் உள்ள அனைத்து குஜராத்திகளுக்கும் பிரதமர் திரு. நரேந்திர மோடி வாழ்த்து தெரிவித்துள்ளார். தீபாவளி திருநாளின் மறு நாளை குஜராத்திகள் புத்தாண்டாக கொண்டாடுகின்றனர். “உலகெங்கும் உள்ள அனைத்து குஜராத்திகளுக்கும் எனது புத்தாண்டு வாழ்த்துகள். வரும் ஆண்டு மகிழ்ச்சியையும் செழிப்பையும் அளித்து உங்கள் கனவுகளை நனவாக்கட்டும்”, என்று பிரதமர் தனது வாழ்த்து செய்தியில் குறிப்பிட்டுள்ளார்.
4ஜி மொபைல் சேவை இல்லாத கிராமங்களில் ரூ.26,316 கோடி மதிப்பில் அதனை முழுமையாக வழங்குவதற்கான திட்டத்திற்கு மத்திய அமைச்சரவை ஒப்புதல்

4ஜி மொபைல் சேவை இல்லாத கிராமங்களில் ரூ.26,316 கோடி மதிப்பில் அதனை முழுமையாக வழங்குவதற்கான திட்டத்திற்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. இதன் மூலம் ஊரகப் பகுதிகளில் உள்ள 24,680 கிராமங்களுக்கு 4ஜி மொபைல் சேவை அளிக்க முடியும். மேலும் 2ஜி, 3ஜி மொபைல் சேவை வசதி மட்டும் உள்ள 6,279 கிராமங்கள் 4ஜி மொபைல் சேவை வசதி பெற்ற கிராமங்களாக மேம்படுத்தப்பட உள்ளது. கடந்த ஆண்டு 5 மாநிலங்களில் உள்ள 44 முன்னோடி மாவட்டங்களில் 7,287 கிராமங்களில் 4ஜி மொபைல் சேவை வழங்குவதற்கான திட்டத்திற்கு மத்திய அரசு ஒப்புதல் அளித்தது. மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1845427
நாரி சக்தி விருது வென்றவர்களுடன் பிரதமர் கலந்துரையாடினார்

பிரதமர் திரு நரேந்திர மோடி இன்று நாரி சக்தி விருது வென்றவர்களுடன் பிரதமர் கலந்துரையாடினார். இந்த கலந்துரையாடலின் போது பிரதமர், சேவையே அனைத்து தர்மமும் எனப்பொருள்படும் ‘சேவா பரமோ தர்மா’ என்பது நமது பண்பாட்டின் ஒருங்கிணைந்த பகுதி என்றார். விருது வென்றவர்கள் தங்கள் வாழக்கையை பிறருக்கு சேவை செய்ய அர்ப்பணித்துக் கொண்டனர் என்று பிரதமர் கூறினார். அவர்களது முயற்சியால் பயனடைந்தவர்களுக்கும் அப்பாற்பட்டு மொத்த சமுதாயத்துக்குமே உத்வேகம் ஏற்படுத்துவதாக அவர்களது பங்களிப்பு உள்ளது என்றார். நாடு சகோதரி நிவேதிதாவின் 150ஆவது ஆண்டுவிழாவை கொண்டாடி வருகிறது என்றும் அவர் தன்னலமற்ற சேவையின் மறு உருவமாக விளங்கியவர் என்றும் பிரதமர் குறிப்பிட்டார். சமுதாயத்துக்கு சேவை செய்யும் முயற்சிகள் இந்திய பண்பாட்டின் ஒரு பகுதி என்று குறிப்பிட்ட பிரதமர், இது தர்மசாலைகள், பசு மடங்கள் மற்றும் நாடெங்கும் நன்கு தெரியும் கல்வித் திட்டங்கள் போன்றவற்றிலும் கூட எதிரொலிக்கிறது என்று கூறினார். மத்திய மகளிர் குழந்தைகள் மேம்பாட்டு அமைச்சர் திருமதி மேனகா காந்தி நிகழ்ச்சியில் பங்கேற்றார்.
பொருட்கள் ஏற்றுமதியில் இந்தியா 400 பில்லியன் அமெரிக்க டாலர் என்ற லட்சிய இலக்கை நிர்ணயித்து சாதித்திருப்பதற்காக விவசாயிகள், நெசவாளர்கள், எம்எஸ்எம்இ-க்கள், பொருள் உற்பத்தியாளர்கள், ஏற்றுமதியாளர்கள் ஆகியோரைப் பிரதமர் பாராட்டியுள்ளார்

பொருட்கள் ஏற்றுமதியில் இந்தியா 400 பில்லியன் அமெரிக்க டாலர் என்ற லட்சிய இலக்கை குறித்த காலத்திற்கு 9 நாள் முன்னதாகவே அடைந்திருப்பதற்காக விவசாயிகள், நெசவாளர்கள், எம்எஸ்எம்இ–க்கள், பொருள் உற்பத்தியாளர்கள், ஏற்றுமதியாளர்கள் ஆகியோரைப் பிரதமர் திரு.நரேந்திர மோடி பாராட்டியுள்ளார். டுவிட்டரில் பிரதமர் கூறியிருப்பதாவது; “பொருட்கள் ஏற்றுமதியில் இந்தியா முதன் முறையாக 400 பில்லியன் அமெரிக்க டாலர் என்ற லட்சிய இலக்கை நிர்ணயித்து அதனை அடைந்துள்ளது. இந்த வெற்றிக்காக நமது விவசாயிகள், நெசவாளர்கள், எம்எஸ்எம்இ–க்கள், பொருள் உற்பத்தியாளர்கள், ஏற்றுமதியாளர்கள் ஆகியோரை நான் பாராட்டுகிறேன். நமது தற்சார்பு இந்தியா பயணத்தில் இதுவொரு முக்கிய சாதனையாகும். #உள்ளூர் பொருட்கள் உலகளவில் செல்கிறது”
ஆசிய பசிஃபிக் வணிக ஒப்பந்தத்தின் நான்காவது சுற்றுப் பேச்சுவார்த்தையில் குறிப்பிடப்பட்டிருந்த வரிச்சலுகை பரிமாற்றத்துக்கு மந்திரிசபை ஒப்புதல்

ஆசிய பசிஃபிக் வணிக ஒப்பந்தத்தின் நான்காம் சுற்றுப் பேச்சுவார்த்தையில் குறிப்பிடப்பட்டிருந்த வரிச்சலுகை பரிமாற்றத்தில் முன்னுரிமை அளவின் அடிப்படையில் கையெழுத்திட இந்திய பிரதமர் திரு.நரேந்திர மோடி தலைமையிலான மந்திரி சபை ஒப்புதல் அளித்துள்ளது. ஆசிய பசிஃபிக் வணிக ஒப்பந்தம் (முன்னர் பாங்காக் ஒப்பந்தம் என இது அழைக்கப்பட்டது) என்பது ஆசியா மற்றும் பசிஃபிக் பகுதிகளில் உள்ள ஐக்கிய நாடுகளின் பொருளாதார மற்றும் சமூக ஆணையத்தின் முனைப்பால் ஏற்படுத்தப்பட்டது. இதன் மூலம் ஆசிய பசிஃபிக் பகுதிகளில் உள்ள வளரும் நாடுகள் தங்களுக்குள் வரிச்சலுகை செய்து கொண்டு வணிகத்தை வளர்த்துக் கொள்ள முடியும். தற்போது இதில் உறுப்பினர்களாக/பங்கெடுப்பவர்களாக வங்காள தேசம், இந்தியா, சீனா, இலங்கை, கொரியக் குடியரசு, லாவோ மக்கள் ஜனநாயகக் குடியரசு ஆகிய ஆறு நாடுகள் இருக்கின்றன. இவை விருப்பத்தின் அடிப்படையில் செய்துகொள்ளும் ஒப்பந்தங்கள் ஆகையால் இங்கே வரிச்சலுகை, பொருட்கள் ஏற்றுமதி-இறக்குமதி ஆகியவை அவ்வப்போது நடக்கும் வணிகப் பேச்சுவார்த்தைகளின்போது அதிகரிக்கப்படும். இதுவரை மூன்று சுற்றுப் பேச்சுவார்த்தைகள் நடைபெற்றுள்ளன. மூன்றாவது சுற்று வரை இந்தியா கிட்டத்தட்ட 570 கட்டண வரைவுப் பட்டியலை 23.9 சதவீத முன்னுரிமை அளவின் அடிப்படையிலும், வளர்ச்சி குறைந்த நாடுகளுக்கு கூடுதல் 48 கட்டண வரைவுப் பட்டியலை 39.7 சதவீதம் வரையிலும் வழங்குவதாக ஒப்புக் கொண்டுள்ளது. மூன்றாவது சுற்றில் எல்லா நாடுகளும் சேர்ந்து 4,270 பொருட்களை சுமார் 27.2 சதவீத முன்னுரிமை அளவீட்டில் சலுகைகள் பெறுகின்றன. வரிச்சுமை உள்ள இந்திய பொருட்களில் கிட்டத்தட்ட 28.01% பொருட்களுக்கு சராசரியாக 33.45% அளவுக்கு முன்னுரிமை அளவின்படி சலுகைகள் கொடுக்க மந்திரிசபை ஒப்புதல் அளித்துள்ளது. இந்த ஒப்பந்த்தின் கீழ் சலுகைகள் இன்னும் அதிகரிக்க இது வகை செய்யும். ஏழாவது ஆசிய பசிஃபிக் வணிக ஒப்பந்தத்தின் ஏழாவது உறுப்பினர் நாடாக மங்கோலியாவை சேர்த்துக் கொள்வதற்கும் ஒப்புதல் அளிக்கப்பட்டது. இந்த ஒப்பந்தத்தில் இடம்பெற்றுள்ள பொருட்களின் உற்பத்தி இடம் தொடர்பான விதிகள் சார்ந்த திருத்தங்களுக்கும் ஒப்புதல் அளிக்கப்பட்டுள்ளன. மேற்படி முடிவுகள் எல்லாம் விரைவில் நடைபெற இருக்கும் ஆசிய பசிஃபிக் வணிக ஒப்பந்தத்தின் நான்காவது மந்திரிசபைக் குழுவின் நான்காவது சந்திப்பில் நடைமுறைப்படுத்தப்படும்.
வாரணாசியில் உள்ள தேசிய விதை ஆராய்ச்சி மற்றும் பயிற்சி மையத்தில் சர்வதேச அரிசி ஆராய்ச்சி நிறுவனத்தின் தெற்காசிய பிராந்திய மையத்தை அமைக்க மத்திய அமைச்சரவை ஒப்புதல்

வாரணாசியில் உள்ள தேசிய விதை ஆராய்ச்சி மற்றும் பயிற்சி மைய வளாகத்தில் சர்வதேச அரிசி ஆராய்ச்சி நிறுவனத்தின், தெற்காசிய பிராந்திய மையத்தை (ISARC) அமைக்க, பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. இந்த திட்டத்தின்கீழ், வாரணாசியில் அரிசியின் மதிப்பை கூட்டுவதற்கு உயர்திறன் மையம் அமைக்கப்படும். இதில், அரிசி மற்றும் நெற்பயிரின் தரத்தையும், எடையையும் மதிப்பிடும் திறன் பெற்ற நவீன மற்றும் சிறப்புவாய்ந்த ஆய்வகமும் அமைக்கப்படும். அரிசியின் மதிப்பை கூட்டுவதற்கான நடவடிக்கைகளில் ஈடுபட்டுள்ளவர்களின் திறனை மேம்படுத்துவதற்கான பணிகளை இந்த மையம் மேற்கொள்ளும். இது கிழக்கு இந்தியாவில் அமைக்கப்படும் முதலாவது சர்வதேச மையமாக இருக்கும். இந்தப் பிராந்தியத்தில் அரிசி உற்பத்தியை அதிகரிக்கவும், அதனை நீடித்திருக்கச் செய்யவும் இந்த மையம் முக்கியப் பங்கு வகிக்கும். இது கிழக்கு இந்தியாவிலும், இதேபோன்ற சுற்றுச்சூழலைக் கொண்டுள்ள மற்ற தெற்கு ஆசிய நாடுகள் மற்றும் ஆப்பிரிக்க நாடுகளிலும், உணவு உற்பத்தியை அதிகரிக்கவும், திறன் மேம்பாட்டை ஊக்குவிக்கவும் வழிவகை செய்யும் என்று எதிர்பார்க்கப்படுகிறது. தெற்காசிய பிராந்திய மையத்தால் கிடைக்கும் பயன்கள்: சிறப்பு அரிசி ரகங்களை உருவாக்குவதற்காக இந்தியாவின் அரிசி உயிரிபரவலாக்கலை பயன்படுத்திக் கொள்ள இந்த மையம் உதவும். இது, ஒவ்வொரு ஹெக்டேருக்கும் அதிக அளவில் விளைச்சலைப் பெறவும், ஊட்டச்சத்து அளவை அதிகரிக்கவும் இந்தியாவுக்கு உதவும். இந்தியாவின் உணவு மற்றும் ஊட்டச்சத்து பாதுகாப்பு விவகாரங்களுக்கும் தீர்வுகாணப்படும். நாட்டில் மதிப்புக் கூடுதல் அமைப்பு அடிப்படையிலான உற்பத்தி முறையை செயல்படுத்தச் செய்யவும் இந்த மையம் உதவும். இது சேதங்களைக் குறைத்து, மதிப்பைக் கூட்டி, விவசாயிகளுக்கு அதிக வருமானத்தை ஏற்படுத்தும். தெற்கு ஆசியா மற்றும் ஆப்பிரிக்க நாடுகளின் விவசாயிகள் மட்டுமன்றி, குறிப்பாக கிழக்கு இந்திய விவசாயிகள் பயனடைவார்கள். தெற்காசிய பிராந்திய மையத்தின் மேலாண்மை சர்வதேச அரிசி ஆராய்ச்சி நிறுவனத்தின் தெற்காசிய பிராந்தியத்தை, சர்வதேச அரிசி ஆராய்ச்சி நிறுவனத்தின் அறங்காவலர்கள் வாரியம் நிர்வகிக்கும். சர்வதேச அரிசி ஆராய்ச்சி நிறுவனத்தின் ஊழியரை இயக்குநராக அறங்காவலர்கள் வாரியம் நியமிக்கும். சர்வதேச அரிசி ஆராய்ச்சி நிறுவனத்தின் தலைமை இயக்குநரைத் தலைவராகவும், இந்திய அரசின் வேளாண்மை, கூட்டுறவு மற்றும் விவசாயிகள் நலத் துறையின் செயலாளரை இணைத் தலைவராகவும் கொண்ட ஒருங்கிணைப்புக் குழு அமைக்கப்படும். இந்த ஒருங்கிணைப்புக் குழுவின் மற்ற உறுப்பினர்களாக இந்திய வேளாண் ஆய்வுக் கவுன்சிலின் (ஐசிஏஆர்) துணை இயக்குநர் (பயிர் அறிவியல்), என்எஸ்ஆர்டிசி-யின் இயக்குநர், இந்தியாவில் உள்ள சர்வதேச அரிசி ஆராய்ச்சி நிறுவனத்தின் பிரதிநிதி, உத்தரப்பிரதேச மாநில அரசின் பிரதிநிதி, நேபாளம் மற்றும் வங்கதேச நாடுகளின் பிரதிநிதிகள், தனியார் துறை பிரதிநிதிகள் ஆகியோர் இடம்பெறுவார்கள். இந்த மையத்தை அமைப்பதற்காக இந்திய அரசின் வேளாண்மை, கூட்டுறவு மற்றும் விவசாயிகள் நலத் துறைக்கும், பிலிப்பைன்சில் உள்ள சர்வதேச அரிசி ஆராய்ச்சி நிறுவனத்துக்கும் இடையே புரிந்துணர்வு ஒப்பந்தம் கையெழுத்தாகும். வாரணாசியில் உள்ள தேசிய விதை ஆராய்ச்சி மற்றும் பயிற்சி மையத்தில் உள்ள கட்டமைப்பு மற்றும் நிலத்துடன் ஆய்வகம், அலுவலகங்கள், பயிற்சி வகுப்புகள் ஆகியவற்றுக்கான இடங்களை இந்திய அரசின் வேளாண்மை, கூட்டுறவு மற்றும் விவசாயிகள் நலத் துறை வழங்கும். இந்த மையம், 6 மாதங்களுக்குள் அமைக்கப்படும்.
திரு ஹரிவன்ஷ் நாராயண் சிங் மாநிலங்களவையின் துணைத் தலைவராக தேர்ந்தெடுக்கப்பட்டது குறித்த பிரதமரின் உரையின் முக்கிய அம்சங்கள்

மாநிலங்களவைத் துணைத் தலைவராக 2வது முறை தேர்வு செய்யப்பட்டதற்கு, நாடாளுமன்றம் சார்பாகவும், நாட்டு மக்களின் சார்பாகவும் திரு.ஹரிவன்ஷ் நாராயண் சிங்குக்கு, எனது வாழ்த்துகளைத் தெரிவித்து கொள்கிறேன். சமூக சேவை மற்றும் பத்திரிக்கை துறையில் திரு. ஹரிவன்ஷ் நேர்மையானவராக திகழ்ந்ததற்காக, அவர் மீது அதிக மரியாதை வைத்திருக்கிறேன். இன்று இதே உணர்வு மற்றும் மரியாதை, அவையில் உள்ள ஒவ்வொரு உறுப்பினரிடம் உள்ளது. திரு.ஹரிவன்ஷின் பணியாற்றும் விதம், அவையை நடத்தும் விதம், அவையில் ஜனநாயகத்தை வலுப்படுத்தியதில் அவரின் பங்கு ஆகிய அனைத்தும் பாராட்டுக்குரியது. தலைவர் அவர்களே, அவையை சுமூகமாக நடத்த, மாநிலங்களவை உறுப்பினர்கள், துணைத் தலைவருக்கு உதவியாக இருப்பார்கள் என நான் நம்புகிறேன். எதிர்கட்சியினர் உட்பட ஒவ்வொருவருக்கும் சொந்தமானவர் ஹரிவன்ஷ், அவர் எந்த கட்சிக்கும் பாகுபாடு காட்டியதில்லை. விதிமுறைகள் படி நாடாளுமன்ற உறுப்பினர்களை செயல்பட வைப்பது மிகவும் சவாலான பணி, இதில் அனைவரது நம்பிக்கையையும் ஹரிவன்ஷ் பெற்றுள்ளார். மசோதாக்களை நிறைவேற்ற ஹரிவன்ஷ், தொடர்ச்சியாக மணிக்கணக்கில் அவையில் இருந்துள்ளார். இதில் அவரது வெற்றியை நாம் கடந்த 2 ஆண்டுகளில் பார்த்தோம். நாட்டின் எதிர்காலத்தை மாற்றிய, பல வரலாற்று சிறப்புமிக்க மசோதாக்கள் இந்த அவையில் நிறைவேறியுள்ளன. 10 ஆண்டுகளில் அதிகளவிலான பணிகளை இந்த அவை நிறைவேற்றியுள்ளது. இந்த அவையில் அதிகளவிலான பணிகள் நடந்ததோடு, நேர்மறையும் அதிகரித்துள்ளது. ஒவ்வொரும் தங்கள் கருத்தை சுதந்திரமாக தெரிவிக்க முடிந்தது. எளிமையான பின்னணியில் இருந்து வந்ததால், ஹரிவன்ஷ் எளிமையாகவே உள்ளார். அரசின் முதல் கல்வி உதவித் தொகையை ஹரிவன்ஷ் பெற்றபோது, அதை அவர் வீட்டுக்கு எடுத்துச் செல்லாமல் புத்தகங்கள் வாங்கினார். அவர் புத்தகங்களுடன் நெருங்கிய தொடர்புடையவர். ஜெயப்பிரகாஷ் நாரயணால் கவரப்பட்டவர் ஹரிவன்ஷ். 40 ஆண்டுகளாக சமூக சேவையாற்றிய பின், அவர் நாடாளுமன்றத்துக்கு கடந்த 2014-ல் நுழைந்தார். ஹரிவன்ஷ் தனது எளிமையான நடத்தை மற்றும் பணிவால் அறியப்பட்டவர். நாடாளுமன்றங்களுக்கு இடையேயான அமைப்பு போன்ற சர்வதேச அரங்கிலும், பிற நாடுகளில் இந்தியா கலாச்சார குழு உறுப்பினராகவும் இந்தியாவின் நிலையை உயர்த்த, ஹரிவன்ஷ் பணியாற்றினார்.. மாநிலங்களவையின் பல குழுக்களுக்கு தலைவராக இருந்து ஹரிவன்ஷ், அவற்றின் செயல்பாடுகளை மேம்படுத்தினார். நாடாளுமன்ற உறுப்பினராக ஹரிவன்ஷ் ஆன பின்பு, அனைத்து உறுப்பினர்களும் நெறிமுறையுடன் செயல்படுவதை உறுதி செய்ய அவர் முயற்சிகள் எடுத்தார். நாடாளுமன்ற பணிகள் மற்றும் பொறுப்புகளில், ஹரிவன்ஷ் தீவிரமாகவும், அறிவுஜீவியாகவும், சிந்தனையாளராகவும் இருந்தார். ஹரிவன்ஷ், இன்னமும், நாடு முழுவதும் பயணம் செய்து, நாட்டின் பொருளாதாரம், சமூக மற்றும் அரசியல் சவால்கள் போன்றவற்றை மக்களிடம் எடுத்துரைக்கிறார். அவரது புத்தகம், நமது முன்னாள் பிரதமர் திரு.சந்திரசேகரின் வாழ்க்கையையும், ஹரிவன்ஷின் எழுத்து திறமையையை வெளிப்படுத்துகிறது. அவையின் துணைத் தலைவராக, ஹரிவன்ஷின் வழிகாட்டுதலை பெறும் பாக்கியத்தை, நானும் மற்ற அவை உறுப்பினர்களும் பெற்றுள்ளோம். ஹரிவன்ஷ் அவர்களுக்கு எனது மனமார்ந்த வாழ்த்துகளைத் தெரிவித்துக் கொள்கிறேன்.
சோம்நாத் அறக்கட்டளை கூட்டத்தில் பிரதமர் பங்கேற்றார்

திரு கேஷுபாய் பட்டேல் அவர்கள் தலைமையில் புதுதில்லியில் சோம்நாத் அறக்கட்டளையின் கூட்டம் நடைபெற்றது. பிரதமர் திரு நரேந்திர மோடி, திரு எல்.கே.அத்வானி, திரு ஹர்ஷவர்தன் நியோட்டியா, திரு பி.கே லஹேரி ஆகிய அறக்கட்டளை உறுப்பினர்கள் பங்கேற்றனர். 2016ம் ஆண்டுக்கான அறக்கட்டளை தலைவராக திரு கேஷுபாய் பட்டேல் மீண்டும் தேர்ந்தெடுக்கப்பட்டார். காலஞ்சென்ற திரு பிரசன்வதன் மேத்தாவின் இடத்தில், திரு அமித் ஷா உறுப்பினராக நியமிக்கப்பட்டார். மற்றொரு அறக்கட்டளை உறுப்பினரான திரு ராஜன் கிலாச்சந்த், ராஜினாமா செய்தார். சோம்நாத் கோவிலை, முக்கிய சுற்றுலாத் தலமாக மாற்ற வேண்டியதன் அவசியத்தை பிரதமர் வலியுறுத்தினார். மெய்நிகர் அருங்காட்சியகம் மற்றும் அரங்கம் அமைக்க வேண்டும் என்றும் பிரதமர் வலியுறுத்தினார். சோம்நாத் கோவில், டையூ மற்றும் கிர் சிங்கக் காட்சி சுற்றுலா ஆகியவற்றை இணைக்க பாதை அமைக்க வேண்டும் என்றும் பிரதமர் ஆலோசனை கூறினார். சுற்றுலாப் பயணிகளை கவரும் வகையில் மேலும் பல அம்சங்களை உருவாக்க வேண்டும் என்று அறக்கட்டளை முடிவெடுத்தது.
குடியரசுத் தலைவர் மாளிகையில் புத்தக வெளியீட்டு நிகழ்ச்சியில் பிரதமர் பங்கேற்பு

குடியரசுத் தலைவர் மாளிகையில் இன்று நடைபெற்ற புத்தக வெளியீட்டு நிகழ்ச்சியில் பிரதமர் திரு நரேந்திர மோடி பங்கேற்றார். “குடியரசுத் தலைவர் மாளிகை : ராஜ்ஜியம் தொடங்கி சுயராஜ்ஜியம் வரை” என்ற தலைப்பிலான புத்தகத்தை அவர் வெளிடிட்டு, முதலாவது பிரதியை குடியரசுத் தலைவரிடம் அளித்தார். நிகழ்ச்சியின் போது பேசிய பிரதமர், குடியரசுத் தலைவர் பிரணாப் முகர்ஜியின் பிறந்த நாளை ஒட்டி அவருக்கு நல்வாழ்த்துகளைத் தெரிவித்துக் கொண்டார். தாம் பிரதமராகப் பதவியேற்ற ஆரம்ப காலத்தில் குடியரசுத் தலைவர் பிரணாப் முகர்ஜி அளித்த வழிகாட்டுதல்களை அவர் நினைவுகூர்ந்தார். பிரதமர் முகர்ஜியின் அனுபவத்தின் பலன்களை இந்த தேசம் நீண்ட காலத்துக்கு பெறும் என்று அவர் நம்பிக்கை தெரிவித்தார். பிரணாப் முகர்ஜியுடன் பணியாற்றவும், அவரிடம் கற்றுக் கொள்ளவும் வாய்ப்பு கிடைத்திருப்பது தனக்கு கிடைத்த நல்வாய்ப்பு என்றும் அவர் கூறினார். குடியரசுத் தலைவர் மாளிகையின் வரலாறு உள்பட பல்வேறு அம்சங்கள் பற்றியும் அங்கு வசிப்பவர்களின் வாழ்வு முறை மற்றும் செயல்பாடுகள் பற்றியும் பார்வையை அளிப்பதாக, இன்று வெளியிடப்படும் மூன்று புத்தகங்களும் அமைந்துள்ளன என்று பிரதமர் கூறினார். “ராஜ்ஜியம் தொடங்கி சுயராஜ்ஜியம் வரை” புத்தகம் வெளியிடப்படுவதை தகவல் மற்றும் ஒலிபரப்புத் துறை அமைச்சகத்தின் செயலாளர் திரு அஜய் மித்தல் பாராட்டினார். இந்த மூன்று புத்தகங்களுமே தகவல் மற்றும் ஒலிபரப்பு அமைச்சகத்தின் வெளியீட்டுப் பிரிவு மூலம் வெளியிடப்பட்டுள்ளன.
மேன்மைமிகு ஷேக் நவாப் அல்-அகமது அல்-ஜபெர் அல்-சபாவுக்கு பிரதமர் வாழ்த்து

குவைத்தின் அமீராக பொறுப்பேற்றுக்கொண்ட மேன்மைமிகு ஷேக் நவாப் அல்–அகமது அல்–ஜபெர் அல்–சபாவுக்கு பிரதமர் திரு நரேந்திர மோடி வாழ்த்து தெரிவித்துள்ளார். பட்டத்து இளவரசராக பொறுப்பேற்றுக்கொண்ட மேன்மைமிகு ஷேக் மிஷால் அல்–அகமது அல்–ஜபெர் அல்–சபாவுக்கும் பிரதமர் வாழ்த்து தெரிவித்துள்ளார். "குவைத்தின் அமீராக பொறுப்பேற்றுக்கொண்ட மேன்மைமிகு ஷேக் நவாப் அல்–அகமது அல்–ஜபெர் அல்–சபா அவர்களுக்கு மனமார்ந்த வாழ்த்துகளை தெரிவித்துக்கொள்கிறேன். பட்டத்து இளவரசராக பொறுப்பேற்றுக்கொண்ட மேன்மைமிகு ஷேக் மிஷால் அல்–அகமது அல்–ஜபெர் அல்–சபா அவர்களையும் நான் வாழ்த்துகிறேன். இவர்களது தலைமையின் கீழ் முக்கிய சர்வதேச பங்களிப்பை குவைத் அரசு தொடர்ந்து அளிக்கும் என்றும், இந்தியா–குவைத் இடையேயான வரலாற்று சிறப்புமிக்க நட்பு இன்னும் வலுவடையும் என்றும் நான் நம்புகிறேன்," என்று பிரதமர் கூறியுள்ளார். —–